CELEX: 52006PC0664
Language: lt
Date: 2006-11-07
Title: Proposal for a Directive of the European Parliament and of the Council on the protection of workers from the risks related to exposure to asbestos at work (Codified version)

Svarbus teisinis pranešimas

|

52006PC0664

	[pic] | EUROPOS BENDRIJŲ KOMISIJA |Briuselis, 7.11.2006KOM(2006)664 galutinis2006/0222(COD)PasiūlymasEUROPOS PARLAMENTO IR TARYBOS DIREKTYVAdėl darbuotojų apsaugos nuo rizikos, susijusios su asbesto poveikiu darbe(Kodifikuota redakcija)(pateikta Komisijos)AIŠKINAMASIS MEMORANDUMAS1. Žmonių Europos kontekste Komisija didelį dėmesį skiria tam, kad Bendrijos teisė būtų papastesnė ir aiškesnė siekiant, kad ji taptų suprantamesnė ir prieinamesnė visiems piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis.Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus.Dėl šios priežasties siekiant, kad Bendrijos teisė būtų aiški ir skaidri, svarbu kodifikuoti taisykles, kurios buvo dažnai keičiamos.2. Todėl 1987 m. balandžio 1 d. Komisija nusprendė[1], kad visi teisės aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog Bendrijos taisyklės būtų aiškios ir lengvai suprantamos.3. Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose[2], pabrėžiančiose kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą.Kodifikavimas turi būti vykdomas laikantis įprastos Bendrijos teisės aktų priėmimo tvarkos.1994 m. gruodžio 20 d. Europos Parlamentas, Taryba ir Komisija, atsižvelgdami į tai, kad kodifikuojamuose teisės aktuose negali būti daromi esminiai pakeitimai, sudarė tarpinstitucinį susitarimą, kuriuo nusprendė kodifikuojamiems teisės aktams taikyti pagreitinto priėmimo tvarką.4. Šiuo pasiūlymu siekiama kodifikuoti 1983 m. rugsėjo 19 d. Tarybos direktyvą 83/477/EEB dėl darbuotojų apsaugos nuo rizikos, susijusios su asbesto poveikiu darbe (antroji atskira Direktyva, kaip numatyta Direktyvos 80/1107/EEB 8 straipsnyje)[3] . Nauja direktyva pakeis įvairius aktus, kurių nuostatos buvo į ją įtrauktos[4]; šis pasiūlymas nekeičia kodifikuojamų teisės aktų turinio, nes jame tik sujungiami šie aktai, atliekant kodifikavimui būtinus formos pakeitimus .5. Pasiūlymas dėl kodifikuoto teisės akto buvo parengtas remiantis preliminariu Direktyvos 83/477/EEB ir ją iš dalies keičiančių teisės aktų konsoliduotu tekstu , kurį visomis kalbomis parengė Europos Bendrijų oficialiųjų leidinių biuras naudodamas duomenų apdorojimo sistemą . Kadangi straipsniams suteikiami nauji numeriai, kodifikuotos direktyvos III priede nurodomas buvusių ir naujų straipsnių numerių atitikimas. 83/477/EEB (pritaikytas)2006/0222(COD)PasiūlymasEUROPOS PARLAMENTO IR TARYBOS DIREKTYVAdėl darbuotojų apsaugos nuo rizikos, susijusios su asbesto poveikiu darbe(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos  137 straipsnio 2 dalį ,atsižvelgdami į Komisijos pasiūlymą,  pateiktą pasikonsultavus su Darbuotojų saugos, higienos ir sveikatos apsaugos patariamuoju komitetu, atsižvelgdami į Europos ekonomikos ir socialinių reikalų komiteto nuomonę[5], pasitarę su Regionų komitetu,  laikydamiesi Sutarties 251 straipsnyje nustatytos tvarkos[6], kadangi:(1) 1983 m. rugsėjo 19 d. Tarybos direktyva 83/477/EEB dėl darbuotojų apsaugos nuo rizikos, susijusios su asbesto poveikiu darbe (antroji atskira Direktyva, kaip numatyta Direktyvos 80/1107/EEB 8 straipsnyje)[7] buvo keletą kartų iš esmės keičiama[8]. Siekiant aiškumo ir racionalumo minėta direktyva turėtų būti kodifikuota. 98/24/EB 3 konstatuojamoji dalis(2) Darbo saugos, higienos ir sveikatos darbe gerinimo siekių neturi nusverti vien ekonominiai sumetimai. 98/24/EB 4 konstatuojamoji dalis(3) Būtiniausi darbuotojų saugos ir sveikatos apsaugos nuo rizikos, susijusios su cheminiais veiksniais darbe, reikalavimai yra skirti užtikrinti ne tik atskiro darbuotojo saugą ir sveikatos apsaugą, bet ir visų Bendrijos darbuotojų minimalios apsaugos lygį, tuo būdu išvengiant bet kokių galimų konkurencijos iškraipymų. 98/24/EB 5 konstatuojamoji dalis(4) Visoje Bendrijoje reikia nustatyti vienodo lygio apsaugą nuo rizikos, susijusios su cheminiais veiksniais. Tas lygis turi būti nustatytas ne detaliais privalomojo pobūdžio reikalavimais, bet bendrų principų sistema, kuri leistų valstybėms narėms nuosekliai taikyti tuos būtiniausius reikalavimus. 83/477/EEB 3 konstatuojamoji dalis(5) Asbestas yra kenksminga medžiaga, su kuria susiduriama daugelyje darbo vietų. Dėl to kyla potencialus pavojus darbuotojų sveikatai. Krokidolitas laikomas ypač pavojinga asbesto rūšimi. 83/477/EEB 1 ir 4 konstatuojamoji dalis (pritaikytas)(6) Nors dabartinės mokslo žinios nėra pakankamos, kad būtų galima nustatyti ribą, žemiau kurios pavojus sveikatai nebegresia, sumažinus asbesto poveikį sumažės ir asbesto sukeliamų ligų pavojus.  Todėl būtina numatyti specialių suderintų priemonių priėmimą, kaip apsaugoti darbuotojus nuo asbesto poveikio . Šioje direktyvoje nurodyti būtiniausi reikalavimai, kurie bus peržiūrimi, remiantis įgyta patirtimi ir technologijų pažanga šioje srityje. 83/477/EEB 5 konstatuojamoji dalis(7) Nors tyrimas optiniu mikroskopu neleidžia suskaičiuoti mažiausių sveikatai kenksmingų skaidulų, toks būdas šiuo metu dažniausiai naudojamas tiksliam asbesto matavimui. 83/477/EEB 6 konstatuojamoji dalis (pritaikytas)(8) Dėl to  profilaktinės priemonės  asbesto veikiamų darbuotojų sveikatai apsaugoti ir valstybėms narėms numatyta pareiga prižiūrėti šių darbuotojų sveikatą  yra svarbios . 2003/18/EB 6 konstatuojamoji dalis (pritaikytas)(9) Kad būtų užtikrintas aiškus skaidulų apibrėžimas, jos turėtų būti apibrėžtos mineraloginėmis sąvokomis arba pagal jų Cheminių medžiagų santrumpų registravimo tarnybos (CAS) numerį. 2003/18/EB 7 konstatuojamoji dalis(10) Nepažeidžiant kitų Bendrijos nuostatų dėl prekybos asbestu ir jo naudojimo, veiklos, susijusios su asbesto poveikiu, ribojimas turėtų būti itin svarbus užkertant kelią su tokiu poveikiu susijusioms ligoms. 2003/18/EB 8 konstatuojamoji dalis(11) Pranešimo apie veiklą, susijusią su asbesto poveikiu, sistema turėtų būti priderinta prie naujų darbo situacijų. 2003/18/EB 9 konstatuojamoji dalis(12) Svarbu panaikinti veiklos rūšis, kuriomis verčiantis darbuotojams asbesto gavybos arba asbesto turinčių produktų gamybos ir perdirbimo metu, arba produktų, į kuriuos sąmoningai buvo įdėta asbesto skaidulų, gamybos ir perdirbimo metu yra daromas asbesto pluošto poveikis, atsižvelgiant į didelį nenuspėjamą poveikio lygį. 2003/18/EB 10 konstatuojamoji dalis (pritaikytas)(13) Atsižvelgiant į naujausias technines žinias, būtina apibūdinti bandinių ėmimo metodiką, taikomą asbesto koncentracijai ore nustatyti, ir skaidulų skaičiavimo metodą. 2003/18/EB 11 konstatuojamoji dalis (pritaikytas) 91/382/EEB 6 konstatuojamoji dalis(14) Nors dar neįmanoma nustatyti ribinį poveikio dydį, kai asbestas nebekelia pavojaus susirgti vėžiu, reikėtų gerinti darbuotojų apsaugą  ir sumažinti iki minimumo  asbesto poveikio darbe  ribinį dydį . 2003/18/EB 12 konstatuojamoji dalis(15) Turėtų būti reikalaujama, kad darbdaviai, prieš pradėdami bet kuriuos griovimo darbus, esant asbestui pastatuose ar įrenginiuose arba manant, kad jo gali būti, praneštų apie tai kitiems asmenims, kuriems gali būti daromas asbesto poveikis dėl jo naudojimo, pastato remonto ar kitos veiklos pastate arba ant pastato. 2003/18/EB 13 konstatuojamoji dalis(16) Turėtų būti užtikrinta, kad griovimo ar asbesto pašalinimo darbą atliktų įmonės, susipažinusios su visomis atsargumo priemonėmis, kurių reikėtų imtis darbuotojams apsaugoti. 2003/18/EB 14 konstatuojamoji dalis(17) Turėtų būti organizuotas specialus darbuotojų, patiriančių arba galinčių patirti asbesto poveikį, mokymas, kad būtų ženkliai sumažinta su šiuo poveikiu susijusi rizika. 2003/18/EB 16 konstatuojamoji dalis (pritaikytas)(18) Siekiant anksti nustatyti su asbestu susijusias patologijas, praktinės rekomendacijos dėl poveikį patiriančių darbuotojų klinikinės priežiūros  turi  būti atnaujintos atsižvelgiant į naujausias medicinines žinias. 2003/18/EB 17 konstatuojamoji dalis(19) Siūlomo veiksmo tikslų, o būtent pagerinti darbuotojų apsaugą nuo rizikos, susijusios su asbesto poveikiu darbe, valstybės narės negali deramai pasiekti, o Bendrija dėl siūlomo veiksmo masto arba poveikio gali juos pasiekti geriau, Bendrija gali patvirtinti priemones pagal Sutarties 5 straipsnyje nurodytą subsidiarumo principą. Pagal minėtame straipsnyje išdėstytą proporcingumo principą šia direktyva nesiimama jokių veiksmų, kurie nėra būtini siekiant to tikslo. 2003/18/EB 18 ir 19 konstatuojamoji dalis (pritaikytas)(20) Šioje direktyvoje  nurodytos nuostatos  yra konkretus indėlis kuriant vidaus rinkos socialinę dimensiją.  Šios   nuostatos  yra tik  būtiniausios , kad nebūtų užkrauta bereikalinga našta kuriant ir plėtojant mažąsias ir vidutines įmones.(21) Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę terminais, numatytais II priedo B dalyje, 83/477/EEB (pritaikytas)PRIĖMĖ ŠIĄ DIREKTYVĄ:1 straipsnis1. Šia direktyva, kuri yra antroji atskira direktyva siekiama apsaugoti darbuotojus nuo sveikatai keliamo pavojaus, įskaitant šio pavojaus prevenciją, atsirandančio arba galinčio atsirasti dėl asbesto poveikio darbe.Ji nustato ribinę  šio poveikio  koncentracijų vertę ir kitus konkrečius reikalavimus.2. Ši direktyva nepažeidžia valstybių narių teisės taikyti ar priimti įstatymus ir kitus teisės aktus, garantuojančius didesnę darbuotojų apsaugą, visų pirma pakeičiant asbestą mažiau pavojingomis medžiagomis. 2003/18/EB 1 str. 2 punktas2 straipsnisŠioje direktyvoje „asbestas” reiškia šiuos pluoštinius silikatus:a) asbesto aktinolitas, CAS Nr. 77536-66-4[9];b) asbestas griuneritas (amozitas) CAS Nr. 12172-73-5[10];c) antofilitas, CAS Nr. 77536-67-5[11];d) chrizotilas, CAS Nr. 12001-29-5[12];e) krokidolitas, CAS Nr. 12001-28-4[13];f) tremolitas, CAS Nr. 77536-68-6[14]. 83/477/EEB3 straipsnis1. Ši direktyva taikoma veiklos rūšims, kuriomis užsiimantys darbuotojai yra arba gali būti veikiami dulkių, kylančių iš asbesto ar iš asbesto turinčių medžiagų.2. Jeigu kuri nors veikla gali kelti pavojų, susijusį su dulkėmis, kylančiomis iš asbesto ar asbesto turinčių medžiagų, šis pavojus įvertinamas nustatant šių dulkių poveikio darbuotojams pobūdį ir laipsnį. 2003/18/EB 1 str. 3 punkto a papunktis3. Jeigu poveikis darbuotojui yra atsitiktinis ir mažo intensyvumo ir jeigu šio straipsnio 2 dalyje nurodyto rizikos įvertinimo rezultatai rodo, kad asbesto koncentracija darbo aplinkos ore nebus viršyta, 4, 18, ir 19 straipsniai gali būti netaikomi, jeigu darbas susijęs su:a) trumpa, pertraukiama remonto veikla, kurioje tvarkomos tik netrapios medžiagos;b) nesuardytų medžiagų, kuriose asbesto skaidulos yra tvirtai susijusios su rišikliu, pašalinimu;c) asbesto turinčių medžiagų, kurios yra geros būklės, kapsuliavimu ar sandariu įpakavimu;d) oro monitoringu ir kontrole bei bandinių ėmimu, kad būtų nustatyta, ar konkrečioje medžiagoje yra asbesto ar ne. 2003/18/EB 1 str. 3 punkto b papunktis4. Valstybės narės, pasikonsultavusios su socialiniais partneriais pagal nacionalinę teisę ir praktiką, nustato praktines rekomendacijas dėl atsitiktinio ir mažo intensyvumo poveikio, kaip numatyta 3 dalyje, nustatymo. 83/477/EEB (pritaikytas)5. Dėl šio straipsnio 2 dalyje nurodyto įvertinimo konsultuojamasi su įmonės ir (arba) organizacijos darbuotojais ir (arba) jų atstovais. Jis peržiūrimas, jeigu yra priežasčių manyti, kad jis neteisingas, arba iš esmės pasikeitus darbo sąlygoms.4 straipsnis1. Esant 3 straipsnio 3 dalyje nurodytoms sąlygoms, imamasi  2– 5 dalyje nurodytų  priemonių.2. 3 straipsnio 1 dalyje nurodytoms veiklos rūšims taikoma informavimo sistema, kurią tvarko valstybės narės atsakingoji institucija. 2003/18/EB 1 str. 4 punkto a papunktis (pritaikytas)3. Darbdavys prieš pradedant darbą pateikia pranešimą  , nurodytą 2 dalyje,  valstybės narės atsakingajai institucijai, vadovaudamasis nacionaliniais įstatymais ir kitais teisės aktais.Šiame pranešime bent trumpai aprašoma:a) darbo zonos vietovė;b) naudojamo ar tvarkomo asbesto rūšis ir kiekiai;c) veiklos rūšys ir taikomi procesai;d) veikiamų darbuotojų skaičius;e) darbo pradžios data ir trukmė;f) priemonės, kurių buvo imtasi asbesto poveikiui darbuotojams sumažinti. 83/477/EEB (pritaikytas)4. Įmonių ar organizacijų darbuotojai ir (arba) jų atstovai turi turėti galimybę susipažinti su savo įmonės ar organizacijos dokumentais, kurie, vadovaujantis nacionaline teise, pateikiami pranešant  kaip numatyta 2 dalyje . 2003/18/EB 1 str. 4 punkto b papunktis5. Kiekvieną kartą, kai pasikeitus darbo sąlygoms gali gerokai padidėti asbesto dulkių arba asbesto turinčių medžiagų poveikis, pateikiamas naujas pranešimas. 91/382/EEB 1 str. 2 punktas5 straipsnisAsbestą draudžiama naudoti purškimo metodu ir taikant kitus darbo metodus, kurių metu naudojamos mažo tankio (mažiau nei 1 g/cm3) izoliacinės ar garsui nelaidžios medžiagos, kuriose yra asbesto. 2003/18/EB 1 str. 5 punktasNepažeidžiant kitų Bendrijos nuostatų dėl prekybos asbestu ir jo naudojimo taikymo, veikla, kurios metu darbuotojai patiria asbesto skaidulų poveikį išgaunant asbestą arba gaminant ir perdirbant asbesto produktus arba gaminant ir perdirbant produktus, į kuriuos buvo sąmoningai įdėta asbesto, yra draudžiama, išskyrus produktų, gautų po griovimo ir asbesto pašalinimo, apdorojimą ir šalinimą. 2003/18/EB 1 str. 6 punktas (pritaikytas)6 straipsnisUžsiimant visomis 3 straipsnio 1 dalyje nurodytomis veiklos rūšimis dulkių, atsirandančių iš asbesto ar asbesto turinčių medžiagų, poveikis darbuotojams darbo vietoje turi būti sumažintas iki minimalaus realiai įmanomo lygio, tačiau bet kuriuo atveju žemiau ribinių koncentracijų verčių, nustatytų 8 straipsnyje, visų pirma imantis šių priemonių:a) darbuotojų, kurie yra arba gali būti veikiami iš asbesto ar asbesto turinčių medžiagų kylančių dulkių, skaičius sumažinamas iki minimalaus įmanomo skaičiaus;b) darbo procesai turi būti organizuojami taip, kad būtų išvengta asbesto dulkėjimo arba, jeigu paaiškėja, kad tai neįmanoma, vengti asbesto dulkių išleidimo į orą;c) visi pastatai ir įrengimai, naudojami asbestui apdoroti, turi būti reguliariai ir efektyviai valomi bei prižiūrimi. patalpos ir įrenginiai, naudojami apdorojant asbestą, turi būti ir efektyviai išvalomi ir prižiūrimi;d) asbestas arba dulkes sukeliančios asbesto turinčios medžiagos turi būti laikomos ir vežamos tinkamoje sandarioje pakuotėje;c) atliekos turi būti kuo greičiau surenkamos ir išvežamos iš darbo vietos tinkamoje sandarioje pakuotėje su etikete, kurioje nurodoma, kad pakuotėje yra asbestas; ši priemonė netaikoma kasybos darbams; tokiu atveju šios atliekos tvarkomos laikantis Tarybos direktyvos 91/689/EEB[15]. 2003/18/EB 1 str. 7 punktas7 straipsnis1. Atsižvelgiant į pradinio rizikos įvertinimo rezultatus ir siekiant užtikrinti 8 straipsnyje nustatytų ribinių koncentracijų verčių laikymąsi, asbestas darbo aplinkos ore matuojamas reguliariai.2. Bandiniai turi būti imami taip, kad jie tinkamai rodytų darbuotojų asmeniškai patiriamą dulkių, kylančių iš asbesto arba asbesto turinčių medžiagų, poveikį.3. Bandiniai paimami pasitarus su įmonių darbuotojais ir (arba) jų atstovais.4. Bandinius paima tinkamą kvalifikaciją turintys darbuotojai. Paimti bandiniai vėliau tiriami 6 dalyje nustatyta tvarka laboratorijose, kurios turi įrangą skaiduloms skaičiuoti.5. Bandinių ėmimo trukmė turi būti tokia, kad, matuojant ar atliekant skaičiavimus pagal laiką, būtų galima nustatyti tipišką poveikį per aštuonių valandų pamatinį laikotarpį (per pamainą).6. Jeigu galima, skaidulų skaičiavimas atliekamas (fazinio kontrasto mikroskopu (PCM) pagal Pasaulio sveikatos organizacijos (PSO) 1997 m. rekomenduojamą metodą[16] arba bet kurį kitą lygiaverčius rezultatus duodantį metodą.Siekiant išmatuoti asbesto koncentraciją ore, kaip nurodyta 1 dalyje, atsižvelgiama tik į ilgesnes nei penki mikrometrai ir siauresnes nei trys mikrometrai skaidulas, kurių ilgio ir pločio santykis didesnis negu 3:1. 2003/18/EB 1 str. 8 punktas8 straipsnisDarbdaviai užtikrina, kad nė vienas darbuotojas nepatirtų asbesto koncentracijos ore, viršijančios 0,1 skaidulos/cm3, išmatuotos ar apskaičiuotos per aštuonių valandų pamatinį laikotarpį. 91/382/EEB 1 str. 5 punktas9 straipsnis 98/24/EB 13 str. 2 dalies b punktas (pritaikytas)Pakeitimai, siekiant suderinti šios direktyvos  I priedą  su technikos pažanga, priimami Tarybos direktyvos 89/391/EEB[17] 17  straipsnio 2 dalyje nurodyta  tvarka. 83/477/EEB 2003/18/EB 1 str. 10 punkto a papunktis10 straipsnis1.  Viršijus 8 straipsnyje nustatytas ribines koncentracijų vertes, turi būti nustatomos šių verčių viršijimo priežastys ir nedelsiant imamasi atitinkamų priemonių padėčiai ištaisyti. Darbas užterštoje teritorijoje tęsiamas tik po to, kai buvo imtasi reikiamų priemonių darbuotojams apsaugoti.2. Siekiant patikrinti šio straipsnio 1 dalies pirmoje pastraipoje nurodytų priemonių veiksmingumą, nedelsiant iš naujo nustatoma asbesto koncentracija ore. 2003/18/EB 1 str. 10 punkto b papunktis3. Jeigu poveikio negalima realiai sumažinti kitomis priemonėmis ir, jeigu tam, kad būtų laikomasi ribinių koncentracijos verčių, reikia dėvėti individualias kvėpavimo takų apsaugos priemones, tokia padėtis negali tapti pastovia ir laikas, kurį naudojamos kvėpavimo takų apsaugos priemonės, turi būti kiekvienam konkrečiam darbuotojui apribotas iki minimumo. Darbo laikotarpiais, kuriais reikalaujama naudoti tokias priemones, reikėtų numatyti pertraukas, atitinkančias fizines ir klimato sąlygas, o prireikus, konsultuojantis su darbuotojais ir (arba) jų atstovais, pagal nacionalinę teisę ir praktiką. 2003/18/EB 1 str. 11 punktas11 straipsnisPrieš pradedant griovimo ar remonto darbus, darbdaviai, jeigu galima gavę iš pastatų savininkų informaciją, imasi visų priemonių, būtinų nustatyti medžiagas, kurios gali turėti asbesto.Jeigu kyla abejonių dėl asbesto buvimo medžiagoje ar konstrukcijoje, turi būti laikomasi šios direktyvos taikomų nuostatų. 83/477/EEB12 straipsnis 2003/18/EB 1 str. 12 punktasAtliekant tam tikrus darbus, tokius kaip griovimo, pašalinimo, remonto ir priežiūros, kuriuos dirbant numatoma viršyti 8 straipsnyje nustatytas ribines koncentracijų vertes ir kuriuos dirbant techninės profilaktinės priemonės asbesto koncentracijai ore apriboti neduos reikiamo efekto, darbdavys numato priemones, skirtas darbuotojų apsaugai užtikrinti jiems dirbant tuos darbus, visų pirma tokias:a) išduoti darbuotojams tinkamas kvėpavimo takų apsaugos priemones ir kitas dėvėti privalomas asmenines apsaugos priemones;b) iškabinti įspėjamuosius ženklus, kad numatoma viršyti 8 straipsnyje nustatytas ribines koncentracijų vertes;c) užkirsti kelią asbesto dulkėms ar asbesto turinčioms medžiagoms pasklisti už pastatų ar darbo zonos ribų. 83/477/EEBĮmonės ar organizacijos darbuotojai ir (arba) jų atstovai konsultuojami apie tokias priemones prieš atliekant minėtus darbus.13 straipsnis1. Norint atlikti griovimo darbus arba iš pastatų, statinių, gamyklų, įrenginių ar laivų pašalinti asbestą ir (arba) asbesto turinčius produktus, prieš tai reikia parengti darbo planą. 2003/18/EB 1 str. 13 punktas2. Šio straipsnio 1 dalyje nurodytame plane turi būti nustatytos priemonės, užtikrinančios darbuotojų saugą ir sveikatą darbo vietoje.Plane visų pirma būtina nurodyti, kad:a) asbestas ir (arba) asbesto turintys produktai turi būti išvežti prieš panaudojant griovimo techniką, išskyrus tuos atvejus, kai tai keltų darbuotojams didesnę riziką nei tada, jei asbestas ir (arba) asbesto turintys produktai būtų palikti vietoje;b) prireikus darbuotojai aprūpinami asmeninėmis apsaugos priemonėmis, nurodytomis 12 straipsnio 1 pastraipos a punkte;c) baigus asbesto griovimo ar pašalinimo darbus, pagal nacionalinius teisės aktus ir praktiką turi būti patikrinta, ar darbo vietoje nėra asbesto poveikio rizikos. 91/382/EEB 1 str. 6 punkto a papunktisKompetentingoms valdžios institucijoms pareikalavus, plane turi būti pateikta informacija apie:a) darbo pobūdį ir numatomą jo trukmę;b) vietą, kurioje atliekamas darbas;c) metodus, kurie taikomi, kai dirbama su asbestu ar asbesto turinčiomis medžiagomi;d) charakteristikas įrangos, kuri naudojama:i) dirbantiesiems apsaugoti ir nukenksminti,ii) kitiems darbo vietoje ar šalia jos esantiems asmenims apsaugoti. 91/382/EEB 1 str. 6 punkto b papunktis3. Kompetentingoms valdžios institucijoms pareikalavus, apie šio straipsnio 1 dalyje nurodytą planą joms turi būti pranešta prieš pradedant dirbti numatomą darbą. 2003/18/EB 1 str. 14 punktas14 straipsnis1. Darbdaviai visus darbuotojus, kurie patiria arba gali patirti asbesto dulkių poveikį, atitinkamai apmoko. Toks mokymas turi būti rengiamas reguliariai ir nemokamai.2. Mokymo turinys turi būti lengvai suprantamas darbuotojams. Mokymas turi sudaryti galimybes jiems įgyti būtinas žinias ir įgūdžius dėl prevencijos ir saugos, ypač apie:a) asbesto savybes ir jo poveikį sveikatai, įskaitant sinergetinį rūkymo poveikį;b) produktų arba medžiagų, galinčių turėti asbesto, rūšis;c) darbą, kurį atliekant galėtų būti daromas asbesto poveikis, ir prevencinių kontrolės priemonių poveikiui sumažinti svarba;d) saugaus darbo praktiką, kontrolės priemones ir apsaugos priemones;e) atitinkamą kvėpavimo takų apsaugos priemonių svarbą, pasirinkimą, atranką, trūkumus ir tinkamą naudojimą;f) tvarką kritišku atveju;g) nukenksminimo procedūras;h) atliekų šalinimą;i) sveikatos patikrinimo reikalavimus.3. Praktinės rekomendacijos dėl asbestą šalinančių darbuotojų mokymo turi būti parengtos Bendrijos lygiu.15 straipsnisPrieš atliekant asbesto griovimo ar pašalinimo darbus, firmos turi pateikti įrodymą, ar jos sugeba dirbti šioje srityje. Koks turi būti įrodymas, nustatoma pagal nacionalinės teisės aktus ir (arba) praktiką. 83/477/EEB16 straipsnis1. Kiekvienai 3 straipsnio 1 dalyje nurodytai veiklai pagal 3 straipsnio 3 dalies sąlygas imamasi atitinkamų priemonių užtikrinti, kad:a) vietos, kuriose užsiimama pirmiau nurodytos rūšies veikla:i) būtų aiškiai pažymėtos ir nurodytos įspėjamaisiais ženklais;ii) būtų prieinamos tik tiems darbuotojams, kurie dėl atliekamo darbo ar pareigų turi patekti į jas;iii) būtų paskelbtos teritorija, kurioje draudžiama rūkyti;b) būtų įrengtos vietos darbuotojams valgyti ir gerti, kuriose nebūtų užteršimo asbesto dulkėmis pavojaus;c) darbuotojai aprūpinami tinkamais darbo ar apsauginiais drabužiais; šie darbo ar apsauginiai drabužiai lieka įmonėje; tačiau jie gali būti skalbiami kitose specialiai tam įrengtose įmonėse, jeigu įmonė pati neskalbia jų; drabužiai pervežami uždaruose konteineriuose;d) darbo ar apsauginiai drabužiai bei gatvėje dėvimi drabužiai yra saugomi atskirai;e) darbuotojai aprūpinami reikiamomis ir tinkamomis prausimuisi ir tualetui patalpomis, taip pat dušais, jeigu darbo metu kyla dulkės;f) apsaugos priemonės laikomos tik tam skirtoje vietoje ir kiekvieną kartą panaudojus patikrinamos ir išvalomos; priemonės su defektais prieš tolesnį jų naudojimą yra sutaisomos ar pakeičiamos kitomis.2. Iš darbuotojų negalima reikalauti padengti išlaidų, susijusių su šio straipsnio 1 dalyje nurodytomis priemonėmis.17 straipsnis1. Vykdant 3 straipsnio 1 dalyje nurodytos rūšies veiklą, imamasi atitinkamų priemonių užtikrinti, kad įmonės ar organizacijos darbuotojai ir jų atstovai gautų tinkamą informaciją apie:a) galimą pavojų sveikatai, atsirandantį dėl dulkių, kylančių iš asbesto ar asbesto turinčių medžiagų, poveikio;b) įstatymų nustatytas ribines koncentracijų vertes ir būtinybę kontroliuoti oro kokybę;c) higienos reikalavimus, tarp jų būtinybę susilaikyti nuo rūkymo;d) atsargumo priemones, į kurias reikia atsižvelgti dėvint ar naudojant apsaugines priemones ir drabužius;e) specialias atsargumo priemones, skirtas galimam asbesto poveikiui sumažinti.2. Be priemonių, kurios nurodytos šio straipsnio 1 dalyje, ir laikantis 3 straipsnio 3 dalyje nurodytų sąlygų, imamasi atitinkamų veiksmų, kad:a) įmonės ar organizacijos darbuotojai ir (arba) jų atstovai galėtų susipažinti su asbesto koncentracijos ore matavimų rezultatais ir jiems būtų paaiškinta šių rezultatų svarba; 2003/18/EB 1 str. 15 punktasb) jei rezultatai viršija 8 straipsnyje nurodytas ribines koncentracijų vertes, susiję įmonės ar organizacijos darbuotojai ir jų atstovai būtų kuo greičiau informuojami apie tai, nurodant priežastį, ir būtų tariamasi su įmonės ar organizacijos darbuotojais ir (arba) jų atstovais dėl priemonių, kurių reikia imtis, o avarinės situacijos atveju – informuojami apie priemones, kurių buvo imtasi. 83/477/EEB (pritaikytas) 98/24/EB 13 str. 2 dalis c punktas18 straipsnis1. Laikantis 3 straipsnio 3 dalyje nurodytų sąlygų, imamasi  2–5 dalyse nurodytų  priemonių.2. Prieš pradedant dirbti darbo vietoje, kurioje yra pavojus dėl dulkių, kylančių iš asbesto ar asbesto turinčių medžiagų, įvertinama kiekvieno darbuotojo sveikatos būklė.Šio įvertinimo metu, be kita ko, tikrinama ir krūtinės ląsta. I priede pateikiamos praktinės rekomendacijos, kuriomis valstybės narės gali remtis darbuotojų klinikinės priežiūros metu; šios rekomendacijos  Direktyvos 89/391/EEB 17  straipsnio 2 dalyje nurodyta  tvarka  turi būti derinamos su technikos pažanga.Kiti įvertinimai turi vykti ne rečiau kaip vieną kartą per trejus metus, kol dirbama esant kenksmingų dulkių poveikiui.Įrašai apie asmeninę kiekvieno darbuotojo sveikatą daromi laikantis nacionalinių įstatymų ir įprastos tvarkos.3. Atlikus  2 dalies antroje pastraipoje  nurodytą klinikinę priežiūrą, gydytojas ar už darbuotojų medicininę apžiūrą atsakinga institucija, laikydamasi nacionalinių įstatymų, pataria ar nurodo asmenines apsaugines ar profilaktines priemones, kurių turėtų būti imtasi.Jei būtina, šios priemonės gali apimti ir tam tikro darbuotojo pašalinimą iš asbesto ar asbesto turinčių medžiagų dulkių veikiamų vietų. 2003/18/EB 1 str. 16 punktas (pritaikytas)4. Darbuotojams privaloma suteikti informaciją apie jų sveikatos įvertinimą, kuris gali būti atliktas pasibaigus poveikiui, ir patarti.Gydytojas arba institucija, atsakinga už darbuotojų medicininę priežiūrą, gali nurodyti, kad medicininė priežiūra turi būti tęsiama ir pasibaigus poveikiui, kol jie mano, kad tai būtina suinteresuoto asmens sveikatai apsaugoti.Tokia nuolatinė priežiūra atliekama pagal atskirų valstybių narių teisės aktus ir praktiką. 83/477/EEB (pritaikytas)5. Atitinkamas darbuotojas arba darbdavys gali prašyti peržiūrėti šio straipsnio 2  dalyje  nurodyto įvertinimo rezultatus laikantis nacionalinių įstatymų.19 straipsnis1. Laikantis 3 straipsnio 3 dalyje nurodytų sąlygų, imamasi  2, 3 ir 4 dalyse nurodytų  priemonių.2. Darbdavys įrašo darbuotojus, vykdančius 3 straipsnio 1 dalyje nurodytos rūšies veiklą, į apskaitos žurnalą, nurodydamas veiklos pobūdį, trukmę ir patirtą kenksmingų medžiagų poveikį. Gydytojas ir (arba) už medicininę priežiūrą atsakinga institucija turi teisę susipažinti su šiuo apskaitos žurnalu. Kiekvienas darbuotojas turi teisę susipažinti su apskaitos žurnale įrašytais duomenimis apie jį. Darbuotojai ir (arba) jų atstovai turi teisę susipažinti su anonimine bendra informacija, nurodyta apskaitos žurnale. 2003/18/EB 1 str. 17 punktas (pritaikytas)3. 2 dalyje nurodytas apskaitos žurnalas ir 18 straipsnio  2 dalies ketvirtoje pastraipoje  nurodyti įrašai apie asmeninę sveikatą, laikantis nacionalinių įstatymų saugomi ne trumpiau kaip 40 metų pasibaigus darbuotojo darbui pavojingose sąlygose. 2003/18/EB 1 str. 18 punktas (pritaikytas)4. Laikantis nacionalinių įstatymų ir (arba) praktikos,  3 dalyje nurodyti  dokumentai pateikiami atsakingai institucijai, kai įmonė nutraukia veiklą. 2003/18/EB 1 str. 19 punktas20 straipsnisValstybės narės numato tinkamas sankcijas, taikytinas pažeidus pagal šią direktyvą priimtus nacionalinės teisės aktus. Šios sankcijos privalo būti efektyvios, proporcingos padarytam pažeidimui ir atgrasančios. 83/477/EEB21 straipsnisValstybės narės tvarko diagnozuotų asbestozės ir mezoteliomos ligos atvejų registrą. 83/477/EEB (pritaikytas)22 straipsnisValstybės narės pateikia Komisijai šios direktyvos taikymo srityje priimtas nacionalinės teisės nuostatas.23 straipsnisDirektyva 83/477/EEB su pakeitimais, padarytais direktyvomis, nurodytomis II priede, yra panaikinama nepažeidžiant valstybių narių įsipareigojimų, susijusių su direktyvų perkėlimo į nacionalinę teisę terminais, numatytais II priedo B dalyje.Nuorodos į panaikintą direktyvą laikomos nuorodomis į šią direktyvą ir skaitomos pagal III priede pateiktą atitikmenų lentelę.24 straipsnisŠi direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje. 83/477/EEB25 straipsnisŠi direktyva skirta valstybėms narėms.Priimta Briuselyje,Europos Parlamento vardu Tarybos varduPirmininkas Pirmininkas 83/477/EEB (pritaikytas)I PRIEDASPraktinės rekomendacijos dėl darbuotojų klinikinio įvertinimo, nurodyto 18 straipsnio  2 dalies antroje pastraipoje 1. Šiuolaikinės žinios rodo, kad laisvų asbesto skaidulų poveikis gali sukelti šias ligas:-  asbestozę,-  mezoteliomą,-  bronchų vėžį,-  skrandžio ir žarnyno vėžį.2. Gydytojas ir (arba) valdžios institucija, atsakinga už darbuotojų, dirbančių su asbestu, medicinos priežiūrą, turi būti susipažinę su asbesto poveikio kiekvienam darbuotojui sąlygomis ir aplinkybėmis. 2003/18/EB 1 str. 21 punktas3. Darbuotojų klinikinė priežiūra vyksta laikantis darbo medicinos principų ir praktikos. Jis turėtų apimti bent šias priemones:-  darbuotojų medicininės priežiūros ir profesinės veiklos istorijos pildymą,-  pokalbį su asmeniu,-  krūtinės ląstos klinikinį patikrinimą,-  kvėpavimo funkcijos tyrimą (kvėpavimo apimtis).Gydytojas ir (arba) institucija, atsakinga už medicininę priežiūrą, turėtų nuspręsti dėl tokių tolesnių tyrimų, kaip skreplių citologiniai tyrimai arba krūtinės ląstos rentgeno nuotraukų atlikimą arba tomodensitometrija, atsižvelgiant į naujausius darbo medicinos pasiekimus._____________II PRIEDASA dalisPanaikinama direktyva su vėlesniais pakeitimais(nurodyta 23 straipsnyje)Tarybos direktyva 83/477/EEB (OL L 263, 1983 9 24, p. 25) |Tarybos dirketyva 91/382/EEB (OL L 206, 1991 7 29, p. 16) |Tarybos direktyva 98/24/EB (OJ L 131, 1998 5 5, p. 11) | tiktai 13 straipsnis |Europos Parlamento ir Tarybos direktyva 2003/18/EB (OL L 97, 2003 4 15, p. 48) |B dalisPerkėlimo į nacionalinę teisę terminų sąrašas(nurodytas 23 straipsnyje)Direktyva | Perkėlimo terminas |83/477/EEB | 1987 m. sausio 1 d.[18] |91/382/EEB | 1993 m. sausio 1 d.[19] |98/24/EB | 2001 m. gegužės 5 d. |2003/18/EB | 2006 m. balandžio 14 d. |_____________III PRIEDASAtitikmenų lentelėDirektyva 83/477/EEB | Ši direktyva |1 straipsnio 1 dalis | 1 straipsnio 1 dalis |1 straipsnio 2 dalis | ________ |1 straipsnio 3 dalis | 1 straipsnio 2 dalis |2 straipsnio 1 – 6 įtraukos | 2 straipsnio a – f punktai |3 straipsnio 1 – 3 dalys | 3 straipsnio 1 – 3 dalys |3 straipsnio 3 bis dalis | 3 straipsnio 4 dalis |3 straipsnio 4 dalis | 3 straipsnio 5 dalis |4 straipsnio įžanginiai žodžiai | 4 straipsnio 1 dalis |4 straipsnio 1 punktas | 4 straipsnio 2 dalis |4 straipsnio 2 punktas | 4 straipsnio 3 dalis |4 straipsnio 3 punktas | 4 straipsnio 4 dalis |4 straipsnio 4 punktas | 4 straipsnio 5 dalis |5 straipsnis | 5 straipsnis |6 straipsnio 1 – 5 punktai | 6 straipsnio a – e punktai |7 ir 8 straipsniai | 7 ir 8 straipsniai |9 straipsnio 2 dalis | 9 straipsnis |10 straipsnis | 10 straipsnis |10a straipsnis | 11 straipsnis |11 straipsnio 1 ir 2 dalys | 12 straipsnio pirma ir antra pastraipos |12 straipsnio 1 dalis | 13 straipsnio 1 dalis |12 straipsnio 2 dalies pirma pastraipa | 13 straipsnio 2 dalies pirma pastraipa |12 straipsnio 2 dalies antros pastraipos pirma įtrauka | 13 straipsnio 2 dalies antros pastraipos a punktas |12 straipsnio 2 dalies antros pastraipos antra įtrauka | 13 straipsnio 2 dalies antros pastraipos b punktas |12 straipsnio 2 dalies antros pastraipos trečia įtrauka | 13 straipsnio 2 dalies antros pastraipos c punktas |12 straipsnio 2 dalies trečios pastraipos pirma įtrauka | 13 straipsnio 2 dalies trečios pastraipos a punktas |12 straipsnio 2 dalies trečios pastraipos antra įtrauka | 13 straipsnio 2 dalies trečios pastraipos b punktas |12 straipsnio 2 dalies trečios pastraipos trečia įtrauka | 13 straipsnio 2 dalies trečios pastraipos c punktas |12 straipsnio 2 dalies trečios pastraipos ketvirta įtrauka | 13 straipsnio 2 dalies trečios pastraipos d punktas |12 straipsnio 2 dalies trečios pastraipos ketvirtos įtraukos pirma subįtrauka | 13 straipsnio 2 dalies trečios pastraipos d punkto i papunktis |12 straipsnio 2 dalies trečios pastraipos ketvirtos įtraukos antra subįtrauka | 13 straipsnio 2 dalies trečios pastraipos d punkto ii papunktis |12a straipsnis | 14 straipsnis |12b straipsnis | 15 straipsnis |13 straipsnio 1 dalies a punktas | 16 straipsnio 1 dalies a punktas |13 straipsnio 1 dalies b punktas | 16 straipsnio 1 dalies b punktas |13 straipsnio 1 dalies c punkto i ir ii papunkčiai | 16 straipsnio 1 dalies c punktas |13 straipsnio 1 dalies c punkto iii papunktis | 16 straipsnio 1 dalies d punktas |13 straipsnio 1 dalies c punkto iv papunktis | 16 straipsnio 1 dalies e punktas |13 straipsnio 1 dalies c punkto v papunktis | 16 straipsnio 1 dalies f punktas |13 straipsnio 2 dalis | 16 straipsnio 2 dalis |14 straipsnio 1 dalies pirma – penkta įtraukos | 17 straipsnio 1 dalies a – e punktai |15 straipsnio įvadinis sakinys | 18 straipsnio 1 dalis |15 straipsnio 1 – 4 punktas | 18 straipsnio 2 – 5 dalys |16 straipsnio įvadinis sakinys | 19 straipsnio 1 dalis |16 straipsnio 1 – 3 punktai | 19 straipsnio 2 – 4 dalys |16a straipsnis | 20 straipsnis |17 straipsnis | 21 straipsnis |18 straipsnio 1 dalis | ________ |18 straipsnio 2 dalis | 22 straipsnis |________ | 23 straipsnis |________ | 24 straipsnis |19 straipsnis | 25 straipsnis |II priedas | I priedas |________ | II priedas |________ | III priedas |_____________[1] KOM(87) 868 PV.[2] Žr. Išvadų A dalies 3 priedą.[3] Atliekama vadovaujantis Komisijos komunikatu Europos Parlamentui ir Tarybai – Acquis communautaire kodifikavimas, KOM(2001) 645 galutinis.[4] Žr. šio pasiūlymo II priedo A dalį.[5] OL C [...], [...], p. [...].[6] OL C [...], [...], p. [...].[7] OL L 263, 1983 9 24, p. 25. Direktyva su paskutiniais pakeitimais, padarytais Europos Parlamento ir Tarybos direktyva 2003/18/EB (OL L 97, 2003 4 15, p. 48).[8] Žr. II priedo A dalį.[9] Cheminių medžiagų santrumpų registravimo tarnybos (CAS) suteikiamas numeris.[10] Cheminių medžiagų santrumpų registravimo tarnybos (CAS) suteikiamas numeris.[11] Cheminių medžiagų santrumpų registravimo tarnybos (CAS) suteikiamas numeris.[12] Cheminių medžiagų santrumpų registravimo tarnybos (CAS) suteikiamas numeris.[13] Cheminių medžiagų santrumpų registravimo tarnybos (CAS) suteikiamas numeris.[14] Cheminių medžiagų santrumpų registravimo tarnybos (CAS) suteikiamas numeris.[15] OL L 377, 1991 12 31, p. 20.[16] Skaidulų koncentracijų ore nustatymas. Rekomenduojamas metodas naudojant fazinio kontrasto optinį mikroskopą (membraninio filtro metodas), PSO, Ženeva 1997 (ISBN 92 4 154496 1).[17] OL L 183, 1989 6 29, p. 1.[18] Ši data asbesto kasybos darbams pakeičiama 1990 m. sausio 1 d.[19] Graikijos Respublikai direktyvos perkėlimo terminas yra 1996 m. sausio 1 d. Tačiau nuostatų dėl asbesto kasybos darbų perkėlimo data yra 1996 m. sausio 1 d. visoms valstybėms narėms ir 1999 m. sausio 1 d. Graikijos Respublikai.